ભરૂચ જિલ્લામાં દારૂ-જુગારની બદીને નેસ્તેનાબુદ કરવાના જિલ્લા પોલીસ વડા આર વી ચુડાસમાના હુકમને અત્યંત ગંભીરતાથી લેતા અંકલેશ્વર શેહર પોલીસે અત્યાર સુધીમાં અનેક જુગારિયાઓને તથા દારૂનો વેપલો કરતા લોકોને ઝડપી પાડ્યા છે. ફરી એક વખત અંકલેશ્વર શેહર પોલીસના પોલીસ નિરીક્ષક જે. જી. અમીન તથા તેમની ટીમે અંકલેશ્વરના હાઉસિંગ બોર્ડ વિસ્તારમાં પોતાના બાતમીદારો તરફથી મળેલી માહિતી ગંભીરતાથી લઇ એક જુગાર ધામ ઉપર દરોડા પડ્યા હતા. જ્યાં 7 જેટલી મહિલાઓ જુગારની મેહફીલ માણી રહી હોવાનું જણાઈ આવતા પોલીસે તમામ મહિલાઓની ધરપકડ કરી કાયદેસરની કાર્યવાહી હાથ ધરી છે.